Kamøyfjorden

Kamøyfjorden (nordsamisk: Gappevuotna) er en fjord på nordøstsiden av Magerøya i Nordkapp kommune i Finnmark. Fjorden har innløp mellom Beinviknæringen i nordvest og Hellnes i sørøst og strekker seg 14 kilometer sørvestover til Skipsfjord i enden av fjorden.Kamøyfjorden på Norgeskart.no fra Statens kartverk

Like sør for Kamøyfjorden ligger Honningsvåg. Store Kamøya er en øy som ligger midt i fjorden nesten helt inne i fjorden. På innsiden av øyen ligger fiskeværet Kamøyvær. Her blir fjorden også delt i to, Duksfjorden går på nordsiden av øyen, mens Skipsfjorden går på sørsiden av øyen og Skipsfjordneset. Kamøyfjorden er 153 meter på det dypeste, like nordvest for Hellnes. 

Europavei 69 går langs den innerste delen av sørsiden.

 Referanser 

Kategori:Fjorder i Nordkapp